Šata
Šata – upė Žematijoje, Skuodo rajone; Luobos kairysis intakas (Bartuvos baseinas). Prasideda 7 km į šiaurės rytus nuo Notėnų, Šliktinės apylinkėse, netoli Bartuvos ištakų. Teka šiaurės, šiaurės vakarų kryptimi. Įteka į Luobą 9 km nuo jos žiočių, į rytus nuo Mažųjų Rūšupių. Intakai: dešinieji – Vabalas, Katupis; kairieji – Ersla. Upės vidutinis nuolydis – 298 cm/km. Šata patvenkta 26 km nuo žiočių, sudarytas 10,8 ha Derkinčių tvenkinys. Taip pat yra pora mažesnių tvenkinių. Didesnės gyvenvietės prie Šatos: Šatės, Lyksūdė, Laumaičiai, Juknaičiai, Apuolė. Upėvardis sietinas su žodžiais šėtas („storas, riebus“), šėtoti („dūkti, siausti, šėlti“).